open-index/open-wikipedia-markdown huggingface dataset:
הספרטנים מוסקבה

**הספרטנים מוסקבה** (ברוסית: **Команда по Американскому Футболу "Спартанцы Москва"**) היא קבוצת פוטבול רוסית מהעיר מוסקבה המשחקת בליגת הפוטבול הרוסית.

## היסטוריה
הקבוצה הוקמה בשנת 2009 בשם "הזאבים הלבנים" (Белые волки ברוסית). בספטמבר 2011 שונה שם הקבוצה לשם הנוכחי והיא התאחדה עם קבוצת פוטבול מוסקבאית אחרת. הקבוצה משתתפת בליגת הפוטבול הרוסית מאז עונת 2015 והיא אחת ממייסדות ליגת הפוטבול המחודשת, שאורגנה מחדש בשנת 2016 בשם ליגת הפוטבול האמריקאי (LAF).

בעונת 2018 זכתה לראשונה בתולדותיה באליפות הליגה, לאחר שגברה על יריבתה המוסקבאית, הפטריוטים מוסקבה. בעונת 2020 זכתה שוב באליפות, אחרי שגברה בגמר ליגת העל המזרח אירופית בפוטבול על נמרי הפלדה פרם. בעונת 2021 זכתה בפעם השלישית ברציפות באליפות המדינה אחרי שגברה על הפטריוטים מוסקבה בגמר הליגה.

בנובמבר 2022 הקבוצה זכתה בפעם הרביעית באליפות רוסיה בפוטבול כשגברה במשחק ה-Russian Bowl על ספרטק מוסקבה.

## הישגים לפי עונה

### ליגת הפוטבול האמריקאי (LAF)

*מקור: [http://www.warriorsbologna.it/Enciclopedia/ האנציקלופדיה לפוטבול]*

## תארים
**[[אליפות רוסיה בפוטבול]]**
* זכייה (5): 2018, 2020, 2021, 2022, 2024
**[[גביע ליגת הפוטבול המרכז אירופית]]**
* זכייה (1): 2019
**[[גביע מונטה קלארק]]**
* זכייה (1): 2018
**[[ליגת העל המזרח אירופית בפוטבול|ליגת העל המזרח אירופית (EESL)]]**
* זכייה (5): 2019, 2020, 2021, 2022, 2024

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
פוטבול
הפטריוטים מוסקבה

**הפטריוטים מוסקבה** (ברוסית: **Клуб по Американскому Футболу "Патриоты Москва"**) היא קבוצת פוטבול ממוסקבה המשחקת בליגת הפוטבול הרוסית. מגרש הבית ממוקם בזלנוגרד.

זו אחת מקבוצות הפוטבול המעוטרות והמוצלחות ביותר ברוסיה. הקבוצה משתתפת בליגת הפוטבול הרוסית מאז שנת 2000 והיא אחת ממייסדות ליגת הפוטבול המחודשת, שאורגנה מחדש בשנת 2016.

הקבוצה זכתה באליפות המדינה 15 פעמים ובשנים 2002–2018 היא עשתה זאת במשך 12 פעמים רצופות ורק פעמיים בלבד לא זכתה באליפות: זה היה בשנים 2013 (כשסיימה במקום הרביעי) וב-2015 (כשהפסידה בגמר האליפות לקבוצת הגריפונים סנקט פטרבורג).

## הישגים לפי עונה

### ליגת הפוטבול האמריקאי (LAF)

*מקור: [http://www.warriorsbologna.it/Enciclopedia/ האנציקלופדיה לפוטבול]*

## תארים
* **[[אליפות רוסיה בפוטבול]] (15):** 2002, 2003, 2004, 2005, 2006, 2007, 2008, 2009, 2010, 2011, 2012, 2014, 2016, 2017, 2019
* **[[ליגת הפוטבול המזרחית]] (1):** 2010

## קישורים חיצוניים
* 

## הערות שוליים

פוטבול
גוליית GD 750

**גוליית GD 750** (בגרמנית: **Goliath GD 750**) הוא דגם של תלת אופן, בתצורת טנדר.

הדגם יוצר על ידי יצרנית המכוניות "Goliath-Werk G.m.b.H" הגרמנית בין השנים 1949–1955.

יוצרו 30,093 יחידות. דגם ה-"גוליית GD 750" יוצר ב-30 תצורות שונות.

דגם ה"גוליית GD 750" בעל שני מקומות בלבד (נהג ונוסע).

## תצורות
* ארגז מטען פתוח
* ארגז מטען סגור

## תמונות

קובץ:Altes Goliath-Dreirad beladen.jpg |גוליית GD 750 
קובץ:Goliath Rapid alga.jpg| גוליית GD 750
קובץ:Goliath 1952 GD 750 side view. Spielvogel.jpg |גוליית GD 750, שנת 1952
קובץ:MHV Goliath Truck 01.jpg|גוליית GD 750
קובץ:Goliath 1952 GD 750 front view. Spielvogel.jpg |גוליית GD 750, שנת 1952
קובץ:Goliath (8609983092).jpg | גוליית GD 750
קובץ:Goliath GD 750 (1950), Dutch licence registration NS-00-13 pic3.JPG | גוליית GD 750, שנת 1950
קובץ:NJ-48-66 Goliath GD 750 Dreirad.jpg | גוליית GD 750
קובץ:2007-07-15 Armaturenbrett eines Goliath GD 750 IMG 3046.jpg | גוליית GD 750 - מבט לתא הנהג ולוח מחוונים


## ראו גם
* תלת אופן
* גוליית גולי
* גוליית פיוניר
* גוליית אקספרס
* גוליית אטלס
* גוליית 1100
* גוליית Jagdwagen סוג 34

## לקריאה נוספת
* גוליית GD 750  (Goliath GD 750 - Bosch Classic)

## קישורים חיצוניים

* גוליית GD 750 (1:43 דקות), יו-טיוב

## הערות שוליים

קטגוריה:כלי רכב שהושקו ב-1949
קטגוריה:מכוניות תלת אופן
קטגוריה:טנדרים
GD750
קטגוריה:כלי רכב גרמניים
עונת 1997/1998 ביורוקאפ

**עונת 1997/1998 ב[[גביע ספורטה|יורוקאפ]]** הייתה העונה ה-32 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השנייה, במתכונת החדשה.

המשחק הראשון התקיים ב-16 בספטמבר 1997 ומשחק הגמר התקיים ב-14 באפריל 1998. בתחרות השתתפו 48 קבוצות. 

במשחק הגמר של התחרות מחצה ז'לגיריס את סטפנל מילאנו בתוצאה 67:82, וזכתה בגביע בפעם הראשונה בתולדות המועדון.  

## מתכונת התחרות
פיב"א אירופה הקצתה מקומות לתחרות בהתאם להישגי הקבוצות ממדינות החברות בארגון בשלוש השנים שקדמו לה. בהתאם לכך, חלק מהמדינות קיבלו ייצוג של שתי קבוצות, בעוד אחרות לא זכו לייצוג כלל. בסך הכול השתתפו בתחרות 48 קבוצות מ-29 מדינות.

בשלב הראשון חולקו הקבוצות לשמונה בתים, ושיחקו ביניהן בשיטת בית וחוץ. ארבע הקבוצות הראשונות מכל בית (32 קבוצות בסך הכול) העפילו לשלב הפלייאוף, שנערך גם הוא בשיטת בית וחוץ. משחק הגמר התקיים במגרש שנקבע מראש בתחילת התחרות.

## מהלך התחרות - השלבים המתקדמים

### משחק הגמר

## ישראל בתחרות
העונה לישראל היו שתי נציגות:
 
* הפועל אילת התחילה את התחרות בבית ה', סיימה אותו במקום השלישי והעפילה לשלב הפלייאוף.  בשלב 1/32 היא עברה שת אפולון פטרס היוונית 101:74 ו-89:79. בשלב 1/16 היא הפסידה לפנאתינייקוס וסיימה את התחרות.
* מכבי עירוני רעננה התחילה את השלב המוקדם בבית ח' אותו היא סיימה במקום השלישי והעפילה לשלב 1/32. היא נפגשה עם סונאייר אוסטנדה מבלגיה והפסידה בסיכום המשחקים 86:82 ו-69:74

## קישורים חיצוניים
* פירוט התוצאות באתר לינואספורט
* פירוט התוצאות באתר פיב"א אירופה
* 

קטגוריה:תחרויות כדורסל ב-1997
קטגוריה:תחרויות כדורסל ב-1998
קטגוריה:עונות בגביע ספורטה
קטגוריה:1998 באירופה
מוסקבה יונייטד

**מוסקבה יונייטד** (ברוסית: **Команда по Американскому Футболу "Москоу Юнайтед"**) היא קבוצת פוטבול רוסית מהעיר מוסקבה המשחקת בליגת הפוטבול הרוסית.

הקבוצה משתתפת בליגת הפוטבול הרוסית מאז עונת 2011 והיא אחת ממייסדות ליגת הפוטבול המחודשת, שאורגנה מחדש בשנת 2016. הקבוצה הוקמה בשנת 2011 וכבר בעונת הבכורה שלה בליגה העפילה עד לגמר האליפות אך הפסידה לקבוצת הפטריוטים מוסקבה.

הקבוצה מפעילה גם קבוצת בת בפוטבול נשים בשם Moscow Unicorns ומשנת 2016 גם קבוצת נוער.

## הישגים
***[[אליפות רוסיה בפוטבול]]:** גמר 2011

## קישורים חיצוניים
* 

 

פוטבול
מגדל וטקין

ממוזער|200px|אבטיפוס של המגדל כפי שהיה אמור להיראות
**מגדל וטקין** (באנגלית: **Watkin's Tower**) היה מיזם שאפתני להקמת מגדל שבכת ברזל בלונדון, שנועד להתחרות בגובהו במגדל אייפל הצרפתי.

בניית המגדל נועדה ליצור מוקד משיכה תיירותי בגובה 358 מטר (1,175 רגל) בוומבלי פארק  מצפון ללונדון.

החברה שהוקמה במיוחד לשם הקמת המגדל, בידי יזם הרכבת הבריטי אדוארד וטקין, שיווקה אותו תחת השם "המגדל הגדול של לונדון" ("Great Tower of London") שם שנועד לפרוט על רגשות פטריוטיים אנגליים, ולהזכיר את עובדת היותו של המגדל מועמד להדחת מגדל אייפל הצרפתי מתואר המבנה הגבוה ביותר בעולם באותה תקופה.

המגדל לא הושלם מעולם. הבנייה החלה ב-1891 והמגדל התנוסס לגובה 47 מטרים כשנפתח הפארק שהוקם סביבו למבקרים. ב-1894 הודתה החברה כי כשלה בגיוס המשאבים הכלכליים הדרושים לצורך הקמת הבניין והפרויקט ננטש. שלד הברזל שכבר הוקם עמד במשך שנים בפאתי לונדון, עזוב ומחליד, עד שפוצץ בשנת 1907.

על השטח שעליו היה המגדל נבנה מגרש הכדורגל הלאומי של אנגליה, אצטדיון ומבלי.

[ממוזער|700px|מרכז|תרשים המראה את הפרשי הגבהים של מגדלי וטקין ואייפל לצד מונומנטים לונדוניים מפורסמים (מימין לשמאל): מגדל וטקין, [מגדל אייפל, מגדל השארד, אצטדיון ומבלי (החדש), מגדל השעון של הביג בן, "מגדלי התאומים" שבחזית אצטדיון ומבלי הישן]]

## לקריאה נוספת
* ג'יילס מילטון, **מתחרהו של אייפל** בתוך: *** הערות שוליים מרתקות מן ההיסטוריה**, לעברית: סמדר ויוסי מילוא, כתר ספרים, 2017. עמ' 229–231.

## קישורים חיצוניים

* מידע כללי על המגדל, באתר SkyscraperPage

קטגוריה:לונדון: גורדי שחקים
קטגוריה:לונדון: מבנים היסטוריים
וטקין
קטגוריה:גורדי שחקים: מיזמים שבוטלו
אלכסנדרה ברושטיין

**אלכסנדרה ברושטיין** (23 באוגוסט 1884 וילנה - 20 בספטמבר 1968 מוסקבה) הייתה סופרת ומחזאית יהודייה-רוסייה, אשר כתבה בברית המועצות, וזכתה שם לפרסום רב.

## ביוגרפיה
נולדה בווילנה בשם אלכסנדרה ויגודסקי. אביה, יעקב ויגודסקי היה רופא גינקולוג, סופר יידיש, ואיש ציבור, שר לענייני יהודים בליטא המרכזית, ציר לסיים של הרפובליקה הפולנית השנייה (1922–1927), וממנהיגי קהילת וילנה ערב חורבנהּ. הוריה נרצחו על ידי הנאצים.

ברושטיין סיימה את לימודיה בבסטוז'ב, מוסד ללימודים גבוהים לנשים בסנקט-פטרבורג. בין השנים 1906–1917 היא עבדה עם הצלב האדום הפוליטי, ארגון שעסק במתן סיוע לאסירים פוליטיים באימפריה הרוסית ויותר מאוחר בברית המועצות. הארגון הפסיק את פעילותו ב-15 ביולי 1938. לאחר מהפכת אוקטובר היא פעלה לחיסול הבערות בברית המועצות, הקימה מספר בתי ספר בפטרוגראד למבוגרים וכתבה לילדים ומתבגרים.

ב-1922 יצא המחזה הראשון של ברושטיין: "מאי". היא פרסמה כ-60 מחזות, רובם ככולם לנוער, אך התפרסמה בעיקר בזכות טרילוגיה אוטוביוגרפית שיצאה לאור בסוף שנות החמישים ותחילת שנות הששים, וכללה את "הדרך יוצאת למרחקים", "שעת שחר" ו"אביב".

## הטרילוגיה
ספרה "**הדרך יוצאת למרחקים**" תורגם לעברית על ידי דוידה קרול ויצא לאור בספריית הפועלים ב-1988.

הספר הוא חלק מטרילוגיה אוטוביוגרפית של ברוּשטיין, שיצאה ברוסיה במהדורות רבות של עשרות אלפי עותקים כל אחת, וזכתה למעמד של ספר פולחן. הספר הוא מעין שילוב של רומן חניכה, רומן היסטורי ופוליטי וספר זיכרונות והרפתקאות. בהומור מרגש מספרת ברושטיין על ילדותה ונעוריה בווילנה על גבול המאות ה–19 וה–20. זהו סיפור אמין ומרתק, שאינו סוטה מהנרטיב הסוציאליסטי של ברית המועצות בתקופה זו של סוף שנות ה–50 ותחילת ה–60, שבהן התפרסמה הטרילוגיה. בין היתר בספר תואר אסון יקוטסק.

קיימת ברוסיה התעניינות מחודשת בספר, והחל מ–2005 יצאה כמעט מדי שנתיים מהדורה חדשה שלו.



## משפחתה
אלכסנדרה ברושטיין הייתה נשואה לסרגיי ברושטיין שהיה רופא ידוע, ולהם שני ילדים: בן בשם מיכאיל בורשטיין, שהיה מהנדס מזון ועבד במפעל אוקטובר האדום, אחד ממפעלי ממתקים הגדולים במדינה; ובת בשם נדז'דה נדז'דינה, שהייתה כוריאוגרפית שהקימה את להקת בריוזקה.

## לקריאה נוספת

* Rina Lapidus, **Jewish Women Writers in the Soviet Union**, Routledge, 2012.

## קישורים חיצוניים

* ולרי דימשיץ, 
* כתבה על אלכסנדרה בורשטיין 
* 

## הערות שוליים

קטגוריה:יהודיות רוסיות
קטגוריה:סופרות יהודיות רוסיות
קטגוריה:סופרים יהודים רוסים
קטגוריה:מחזאיות יהודיות
קטגוריה:מחזאים יהודים
קטגוריה:מעוטרי עיטור הדגל האדום של העמל
קטגוריה:רוסיות שנולדו ב-1884
קטגוריה:רוסים שנולדו ב-1884
קטגוריה:נפטרות ב-1968
קטגוריה:סובייטים שנפטרו ב-1968
יהודה גרינפלד

**יהודה גרינפלד** (נולד ב-18 בפברואר 1956) הוא שחמטאי בדרגת רב-אמן, אלוף ישראל פעמיים (בשנים 1982 ו-1990) ואלוף ישראל בשחמט בזק 4 פעמים (ב-1984, 1986, 1988 ו-1995). ייצג 6 פעמים את ישראל באולימפיאדות השחמט. מאמן שחמט.

גרינפלד הוא הישראלי השני שזכה בדרגת רב-אמן (אחרי יאיר קריידמן).

בשנת 1976 היה חבר נבחרת ישראל באולימפיאדת הסטודנטים (שנערכה בקראקס, שבוונצואלה), שסיימה במקום החמישי. בשנת 1981 היה חבר נבחרת ישראל באולימפיאדת הצעירים (שהתקיימה בגראץ, שבאוסטריה), שסיימה במקום השישי.

העפיל פעמיים לתחרות הבינאזורית (שלב מקדים לאליפות העולם): בשנת 1979 (התחרות נערכה בריגה, שבברית המועצות) ובזאגרב וב-1987 (ביוגוסלביה).

נכון לספטנבר 2025, גרינפלד מדורג במקום ה-70 בדירוג בישראל לפי מד כושר.

## ביוגרפיה

נולד בדז'רז'וניוב, שבפולין להורים רופאי שיניים. אביו מנחם ואמו אירנה היו ניצולי שואה. עלה לישראל עם משפחתו בשנת 1957, במסגרת עליית גומולקה. לו אחות אחת הגדולה ממנו בשנתיים.

גרינפלד נולד שומע, אך בגיל חצי שנה חלה וטופל באנטיביוטיקה שגרמה לחירשותו.

משחק בשורות מועדון אשדוד בליגה הלאומית.

עובד בחברת הגיחון.

מתגורר במבשרת ציון, נשוי ואב לבן.

## הישגים בולטים
* 1974 - זכה באליפות ישראל לנוער
* 1982 - זכה באליפות ישראל
* 1984 - זכה בתחרות השחמט בדורטמונד
* 1984 - סיים במקום שני באליפות ישראל
* היה אלוף ישראל בשחמט בזק ארבע פעמים: ב-1984, 1986, 1988 ו-1995.
* 1985 - זכה בטורניר העולמי שנערך בפילדלפיה ביחד עם מקסים דלוגי ודמיטרי גורביץ'. דלוגי זכה במשחק המכריע
* 1990 - זכה בשנית באליפות ישראל
* 2012 - זכה באליפות ירושלים, לאחר שצבר 7 נקודות מ-8 משחקים
* 2012 - זכה באליפות העולם בשחמט בזק לחירשים וכבדי שמיעה שנערכה באלמטי, שבקזחסטן, לאחר שסיים בתוצאה מקסימלית של 9 נקודות מ-9 אפשריות
* 2014 - זכה בשנית באליפות ירושלים, לאחר שצבר תוצאה מקסימלית של 9 נקודות מ-9 אפשריות
* 2014 - זכה בשנית באליפות העולם בשחמט בזק לחירשים וכבדי שמיעה שנערכה בקרואטיה
* 2017 - חלק את המקום הראשון באליפות אירופה לכבדי שמיעה, שנערכה בשוודיה, לאחר שצבר 6 נקודות מ-7 אפשריות. לאחר התרת שוויון נקודות סיים במקום השני.
* 2018 - זכה בשלישית באליפות העולם בשחמט בזק לחירשים וכבדי שמיעה שנערכה במנצ'סטר, שבאנגליה, לאחר שצבר 10.5 נקודות מ-11 אפשריות.
*2019 - זכה באליפות אירופה לחירשים וכבדי שמיעה, בתחרות שנערכה בלבוב שבאוקראינה, לאחר שסיים עם ניקוד מושלם 7 נקודות מתוך 7 אפשריות.
*2021 - זכה פעם נוספת באליפות אירופה לחירשים וכבדי שמיעה, בתחרות שנערכה בהולנד.

## קבלת דרגות בינלאומיות
* 1978 - אמן בינלאומי
* 1980 - רב-אמן.

## הופעות באולימפיאדות
גרינפלד ייצג 6 פעמים את ישראל באולימפיאדות השחמט.

## מבחר תחרויות נוספות בהן השתתף
* אליפויות ישראל: 1976, 1978, 1980, 1982, 1984, 1986, 1990, 1992, 1994, 1996, 1998, 2004, 2010, 2013, 2016, 2018, 2021
* אליפות אירופה בשחמט 2015

## קישורים חיצוניים

* יהודה גרינפלד, באתר אולימפבייס 

## הערות שוליים

קטגוריה:נציגי ישראל באולימפיאדת השחמט
קטגוריה:אלופי ישראל בשחמט
קטגוריה:רבי-אמנים ישראלים
קטגוריה:כבדי שמיעה ישראלים
קטגוריה:מאמני שחמט ישראלים
קטגוריה:אלופי ישראל לנוער בשחמט
קטגוריה:עולים בשנות ה-1950
קטגוריה:מבשרת ציון: אישים
קטגוריה:ישראלים ילידי פולין
קטגוריה:ישראלים שנולדו ב-1956
מוטיב (אמנות חזותית)

[200px|ממוזער|שמאל|[כותרת (אדריכלות)|כותרת של עמוד אבן מהסדר המשולב הכולל מוטיבים חזותיים של וולוטה ועלה שריגים.]]
ה**מוטיב** באמנות חזותית ובאיקונוגרפיה הוא אימג' שחוזר על עצמו בדפוס או בעיצוב מסוים.

המוטיב יכול להתבטא במספר אופנים:

# אלמנט יחיד בהסמלה החזותית של אובייקט מסוים.
# סוג של אובייקט שמופיע בעבודות אחרות.
# מקטע אחד המרכיב חלק מאובייקט, כמו מוטיב "אדון החיות" באמנות של העת העתיקה, שבו צמד בעלי חיים פונים זה לכיוונו של זה.

אמנות דקורטיבית יכולה להיות מוצגת באמצעות מספר אלמנטים שונים, הנקראים מוטיבים. כמו באמנות סיבים, אותם מוטיבים יכולים לחזור על עצמם בדפוס מסוים, כשבין הדוגמאות לכך ניתן לציין שריגים.

קטגוריה:איקונוגרפיה
גוליית גולי

**גוליית גולי** (בגרמנית: **Goliath Goli**) הוא דגם של תלת אופן, בתצורת טנדר. דגם ה"גוליית גולי" מתוצרת יצרנית המכוניות המכוניות "Goliath-Werk G.m.b.H" הגרמנית, אשר יוצר בין השנים 1955–1961.

דגם ה"גוליית גולי" בעל שני מקומות בלבד (נהג ונוסע).

מחיר הדגם בהשקה היה כ-4,000 מרק גרמני.

## תצורות
* ארגז מטען פתוח
* ארגז מטען סגור (ברזנט)
* ארגז מטען סגור (פח), (דגם דמוי מכונית מסחרית)

## תמונות

קובץ:Goli2-Bj1959,500 ccm,15 PS-Foto2005-08-26.jpg | גוליית גולי
קובץ:Goliath Kastenwagen.JPG  | גוליית גולי
קובץ:Goliath Goli (2014-08-29 6605).JPG | גוליית גולי
קובץ:Weyermann-Malz Goliath Goli.jpg | גוליית גולי
קובץ:Goli Cockpit.JPG| גוליית גולי - מבט לתא הנהג 
קובץ:Goliath Goli (2014-08-29 6578) Radaufhängung.jpg | גוליית גולי - מבט לצמיג הקדמי


## ראו גם
* תלת אופן
* גוליית GD 750
* גוליית אקספרס
* גוליית פיוניר
* גוליית אטלס
* גוליית 1100
* גוליית GP700
* גוליית Jagdwagen סוג 34

## לקריאה נוספת
* גוליית גולי (Goliath Goli (1955-1961): The last three-wheeled )

## קישורים חיצוניים

* גוליית גולי (1:57 דקות), יו-טיוב

## הערות שוליים

קטגוריה:דגמי מכוניות שהושקו ב-1955
קטגוריה:מכוניות תלת אופן
קטגוריה:טנדרים
גולי
קטגוריה:כלי רכב גרמניים
Bridge over Troubled Water (אלבום)

**Bridge over troubled water** (בעברית: **גשר על מים סוערים**) הוא אלבום האולפן החמישי והאחרון של צמד הפולק רוק האמריקאי סיימון וגרפונקל, שיצא בינואר 1970 בחברת ההקלטות קולומביה רקורדס.

## רקע
בעת יציאת האלבום, נחשבו כבר סיימון וגרפונקל לשם דבר בתעשיית המוזיקה. אלבומם הקודם Bookends דורג במקום הראשון בבילבורד 200 בארצות הברית, ואלבום האולפן שלפניו Parsley, Sage, Rosemary and Thyme, כמו גם פס הקול לסרטו של מייק ניקולס "הבוגר", זכו גם הם להצלחה. טרם הקלטת האלבום, קיבל ארט גרפונקל את התפקיד של קפטן נייטלי בסרט אחר של ניקולס, מלכוד 22, על שם הספר בעל אותו השם. במקור אמור היה פול סיימון לשחק גם הוא בסרט, אך תפקידו נחתך עקב ריבוי דמויות. הפקת התארכה מעבר למצופה וסיכנה את היחסים בין סיימון וגרפונקל. גרפונקל הצהיר מאוחר יותר בראיון מ-1990 (בתרגום חופשי): "דרך העבודה שלנו הייתה שפול כתב תוך כדי ההקלטות. היינו בסטודיו למשך חודשיים, עובדים על שלושה או ארבעה שירים שפול כתב, מקליטים אותם, ואז כשהם הסתיימו, עוזבים למשך חודשיים בעוד פול עובד על הקבוצה הבאה של שלושה או ארבעה שירים. אז שריינו זמן והיינו שוב בסטודיו למשך שלושה או ארבעה חודשים, מקליטים את השירים האלה... במקום לחכות לפול לכתוב את המקבץ הבא של שירים, הלכי והצטלמתי לסרט".

הסרט מלכוד 22 החל בצילומים בינואר 1969, וארך כשמונה חודשים. סיימון לא סיים את הכתיבה של אף שיר בשלב הזה, והצמד תכנן לשתף פעולה כשהצילומים יסתיימו. הקלטת האלבום החלה בנובמבר 1969, והוא יצא לאור בינואר 1970.

## לאחר יציאת האלבום
בשנת 1971 זכה האלבום בשישה פרסי גראמי, ביניהם פרס גראמי לאלבום הטוב ביותר של השנה ופרס ההקלטה לשיר הנושא שלו בעל אותו השם. ב-2003 דורג האלבום במקום ה-51 ברשימת 500 האלבומים הגדולים בכל הזמנים על ידי מגזין הרולינג סטונס. כמו כן, דורג האלבום בראש דירוג בילבורד 200 בארצות הברית, הגיע למעמד אלבום זהב כבר בשנת יציאתו בסופו של דבר למעמד אלבום פלטינה.

בנוסף לכך, הפך האלבום לאלבום הנמכר ביותר בבריטניה בשנת 1969.

למרות ההצלחה, לאחר הקלטת האלבום התפרק הצמד, והוא נהיה לאלבום האולפן האחרון שלהם ביחד. תרמו לפירוד תהליך ההקלטה של האלבום, שהיה קשה לשני חברי הצמד, בתוספת ההידרדרות ביחסים האישיים ביניהם.

בשנת 2020 מגזין הרולינג סטון דירג את האלבום מחדש במקום ה-172 ברשימת 500 האלבומים הטובים ביותר בכל הזמנים.

## רשימת שירים
כל השירים באלבום נכתבו על ידי פול סיימון, למעט אם צוין אחרת.

## קישורים חיצוניים

* הסבר על האלבום באתר הרשמי של סיימון וגרפונקל

## הערות שוליים

קטגוריה:אלבומי סיימון וגרפונקל
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:זוכי פרס גראמי לאלבום השנה
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת קולומביה רקורדס
גוליית אקספרס

**גוליית אקספרס** (בגרמנית: **Goliath Express**) הוא רכב שיוצר בתצורות טנדר ומסחרית. הדגם מתוצרת יצרנית המכוניות "Goliath-Werk G.m.b.H" הגרמנית, אשר יוצר בין השנים 1953–1961.

מחירו של דגם ה-"גוליית אקספרס" בתצורת טנדר, בשנת 1960, עמד על 6,600 מרק גרמני.

## תצורות
* טנדר גג נמוך
* טנדר גג גבוה
* מסחרית סגורה
* מסחרית - חלונות צד
* מסחרית מרובת חלונות צד (דומה לדגם Volkswagen Type 2 Samba)

## תמונות

קובץ:Goliath Pritsche.jpg| גוליית אקספרס 1100
קובץ:Goliath Luxus Express (1956) (26341446506).jpg | גוליית אקספרס שנת 1956
קובץ:Goliath Luxus Express (1956) (26367360835).jpg| גוליית אקספרס שנת 1956
קובץ:Goliath Luxus Express (1956) (26341451696).jpg | לוגו היצרנית חברת "Goliath-Werk G.m.b.H" על קדמת דגם "גוליית אקספרס"
Goliath Express, Techno-Classica 2025, Essen (P1045784).jpg


## ראו גם
* גוליית GD 750
* גוליית גולי
* גוליית פיוניר
* גוליית אטלס
* גוליית 1100
* גוליית GP700
* גוליית Jagdwagen סוג 34

## קישורים חיצוניים

* גולית אקספרס 1100 בתצורת רכב מסחרי (2:02 דקות), יו-טיוב
* גולית אקספרס 1100 בתצורת טנדר (0:54), יו-טיוב

## הערות שוליים

קטגוריה:דגמי מכוניות שהושקו ב-1953
קטגוריה:מכוניות מסחריות
קטגוריה:טנדרים
אקספרס
קטגוריה:כלי רכב גרמניים
גוליית אטלס

ממוזער|260px|שמאל|גוליית אטלס, שנת 1934 - מבט לתא הנהג

**גוליית אטלס** (בגרמנית: **Goliath Atlas**) הוא דגם של טנדר קטן, מתוצרת יצרנית המכוניות "Borgward Group AG" הגרמנית אשר יוצר בין השנים 1932–1935.

הכניסה לתא הנהג הייתה דרך דלת בודדת רוחבית בקדמת הרכב.

## תצורות
* ארגז מטען - פתוח
* ארגז מטען - סגור בברזנט

## ראו גם
* גוליית GD 750
* גוליית גולי
* גוליית אקספרס
* גוליית פיוניר
* גוליית 1100
* גוליית GP700
* גוליית Jagdwagen סוג 34

## לקריאה נוספת
* גוליית אטלס - תמונות (1934 Goliath Atlas - conceptcarz.com)

## קישורים חיצוניים

* גוליית אטלס (0:10), יוטיוב

## הערות שוליים

קטגוריה:דגמי מכוניות שהושקו ב-1932
קטגוריה:טנדרים
אטלס
קטגוריה:כלי רכב גרמניים
מיקרופכיצפלוזאורוס

**מיקרופכיצפלוזאורוס** (שם מדעי: *Micropachycephalosaurus*; משמעותו לטאה קטנה בעלת ראש עבה) הוא סוג נכחד של דינוזאור קטן מתת-סדרת הצרטופסים שחי בתקופת הקרטיקון העליון, 70.6-68.5 מיליון שנה לפני זמננו.

מאובן חלקי של המיקרופכיצפלוזאורוס נמצא במצוק דרומית למחוז שאנדונג בסין.

המיקרופכיצפלוזאורוס היה צמחוני והילך על שתי רגלים. גובהו כמטר אחד (3.3 רגל).

המיקרופכיצפלוזאורוס הוא הדינוזאור בעל השם הארוך ביותר (23 תווים באנגלית) נכון להיום. שמו ניתן לו על ידי הפלאונטולוג הסיני, , שחשב שהוא חבר זעיר במשפחת הפכיצפלוזאורים. מחקרים מאוחרים יותר גילו, בניגוד להערכות הראשוניות, שהמיקרופכיצפלוזאורוס הוא חבר בתת-סדרת הצרטופסים, שכללה גם את הפסיטקוזאורוס והטריצרטופס.

## קישורים חיצוניים

## הערות שוליים

קטגוריה:בעלי חיים שתוארו ב-1978
קטגוריה:טקסונים שתוארו בידי דונג שימינג
קטגוריה:צרטופסים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1978
שאהין

**שאהין** (בפרסית: شاهين) הוא שם משפחה ממקור פרסי שמשמעותו בז. נפוץ גם בטורקיה ובעולם הערבי.

קטגוריה:שמות משפחה ערביים
דייוויד קרטר

**דייוויד קרטר** (באנגלית: **David Carter**; נולד ב-10 בדצמבר 1987) הוא שחקן פוטבול אמריקאי בליגת ה-NFL ופעיל טבעוני לזכויות בעלי חיים.

## קריירת פוטבול
קרטר החל לשחק פוטבול במכללת UCLA . בדראפט ה-NFL בשנת 2011, נבחר קרטר בסיבוב השישי לשחק בקבוצת אריזונה קרדינלס ושיחק בה במשך שתי עונות. בשנת 2013, עבר לשחק בקבוצת דאלאס קאובויס ושיחק בה למשך שלושה משחקים. באוגוסט 2014 חתם בקבוצת ג'קסונוויל ג'אגוארס אך לא נכלל בסגל הקבוצה. בשנת 2015, חתם בקבוצת שיקגו ברס אך נופה מהסגל לפני תחילת העונה.

## פעילות לזכויות בעלי חיים
קרטר אימץ אורח חיים טבעוני בפברואר 2014, לאחר שצפה בסרט הדוקומנטרי Forks Over Knives , ומאז הוא משתתף בכנסים ובהרצאות בנושא טבעונות וזכויות בעלי חיים. כמו כן, הוא ואשתו, פייג' קרטר, חברים בארגון Vegan Outreach  הפועל לקידום טבעונות.

## קישורים חיצוניים

* 

* How Did Your NFL Team React When You Went Vegan? - David Carter, World of Vegan

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקני פוטבול אמריקאים
קטגוריה:ספורטאים אפרו-אמריקאים
קטגוריה:טבעונים אמריקאים
קטגוריה:ספורטאים טבעונים
קטגוריה:שחקני אריזונה קרדינלס
קטגוריה:שחקני דאלאס קאובויס
קטגוריה:בוגרי אוניברסיטת קליפורניה בלוס אנג'לס
קטגוריה:פעילי זכויות בעלי חיים אמריקאים
קטגוריה:קליפורניה: שחקני פוטבול
קטגוריה:אמריקאים שנולדו ב-1987
נבחרת בלארוס בכדורסל נשים

**נבחרת בלארוס בכדורסל נשים** היא קבוצת כדורסל הנשים הלאומית של בלארוס. הנבחרת הוקמה בעקבות התפרקות ברית המועצות.

הישג השיא של הנבחרת היה מקום שלישי באליפות אירופה בשנת 2007.

## הישגי הנבחרת
### אולימפיאדות
לא העפילה

### אליפויות העולם
* 2010 : מקום 4
* 2014 : מקום 10

### אליפויות אירופה

## קישורים חיצוניים
* 
* נתונים מאתר פיב"א

קטגוריה:ערכים שבהם תבנית אתר רשמי אינה מתאימה להוספה אוטומטית
בלארוס
קטגוריה:בלארוס: כדורסל
קטגוריה:נבחרות בלארוס
קטגוריה:בלארוס: ספורט נשים
מערך משונן

[ממוזער|שמאל|[תרשים מבנה הזיכרון של מערך משונן.]]
במדעי המחשב, **מערך משונן** (באנגלית: **Jagged array** או **Ragged array**) הוא מערך של מערכים שבו כל איבר יכול להיות בגודל שונה כך שנוצרות שורות שהקצה שלהן משונן. זאת לעומת מצב שבו כל המערכים באותו גודל, ואז צורת מבנה הנתונים היא מלבנית.

מערכים משוננים בשפות תכנות כגון ג'אווה, PHP, פייתון, Ruby, C#.Net, Visual Basic .NET, Perl, JavaScript, Objective-C, סוויפט ו-Atlas Autocode ממומשות באמצעות Iliffe vector (מערך של מצביעים למערכים).

## דוגמאות
בסי שארפ, ניתן ליצור מערך משונן באמצעות הקוד הבא:

```csharp
int[][] c;
c = new int[2][]; // creates 2 rows
c[0] = new int[5]; // 5 columns for row 0
c[1] = new int[3]; // create 3 columns for row 1
```


ב-C++/CLI, ניתן ליצור מערך משונן באמצעות הקוד הבא:

```cpp
using namespace System;
int main()
{
    array<array<double> ^> ^ Arrayname = gcnew array <array<double> ^> (4); // array contains 4 elements
    return 0;
}
```


## הערות שוליים

קטגוריה:מבני נתונים
Honey (שיר של אוולינה)

"**Honey**" (בעברית: "**דבש**") הוא סינגל שהוקלט על ידי הזמרת הפינית אוולינה, בשיתוף מיקאל גבריאל. הסינגל יצא לאור ב-9 בדצמבר 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל השני מתוך אלבום הבכורה שלה, 24K. הסינגל זכה להצלחה רבה בפינלנד, כאשר הפך לראשון של אוולינה שהצליח להגיע לפסגת המצעד הרשמי שמייצג את המדינה. בנוסף, קיבל השיר תואר "פלטינה כפולה", בפינלנד והפך לראשון שלה שעשה זאת.

## רקע ושחרור
לאחר שהוציאה את הסינגלים "Vuoristorataa", ו-"Rakkaudesta lajiin" ביחד כסינגל אחד, הוציאה אוולינה את "Honey", ששימש כסינגל השני מתוך אלבום הבכורה שלה, 24K. את הסינגל כתבו אנרי לאנץ, אוולינה טמנאלאקסו, מיקאל סולמן, וסימו פירחונן, והוא הופק על ידי לאנץ שהפיק גם את האלבום.

## וידאו קליפ
הווידאו קליפ הנלווה שצולם לשיר הועלה ב-28 בדצמבר 2015, לערוץ ה-Vevo של אוולינה. בקליפ ניתן לראות תחילה ניתן לראות ציור של חוצן ועליו איקס אדום. לאחר מכן ניתן לראות זוג שמטייל בטבע, ולפתע משהו משתלט על הגבר. לאורך כל הקליפ חברתו של הגבר שמאבד את שפיותו מנסה להציל אותו בכך שגוררת אותו ומרימה אותו למקום שייסע לו. לבסוף, שניהם נופלים והיא מחזיקה אותו בידיה ובוכה בידיעה שהוא מת. לבסוף באורך פלא הוא חוזר לתחייה, ושניהם מחייכים. בין לבין ניתן לראות את אוולינה במסך צהוב ועמום שרה את השיר ביחד עם מיקאל גבריאל.

נכון לספטמבר 2017, הקליפ הוא נצפה ביותר של אוולינה, כאשר מונה הצפיות שלו עולה על למעלה מ-8 מיליון צפיות.

## מיקומי שיא
הסינגל נכנס ישירות למקום ה-1 במצעד הפיני, והפך לראשון של אוולינה שעשה זאת.

## קישורים חיצוניים

## הערות שוליים

קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מזון ושתייה
The Best (אלבום של אריאנה גרנדה)

***The Best*** (בעברית: "**הכי טוב**") הוא אלבום הלהיטים הראשון של הזמרת-יוצרת האמריקאית אריאנה גרנדה. אלבום האוסף יצא לאור ב-27 בספטמבר 2017, תחת חסותה של חברת התקליטים יוניברסל מיוזיק יפן. נכון לתאריך ההוצאה, אלבום הלהיטים יצא ביפן בלבד.

## רקע והוצאה
לאלבום הלהיטים אוגדו רוב להיטיה ושיריה המוכרים אשר יצאו במהלך כל הקריירה של גרנדה (2010–2017). בין שירי האלבום ניתן למצוא שיתופי פעולה שנערכו עם סטיבי וונדר, ניקי מינאז', איגי אזליה, ג'סי ג'יי, דה ויקנד, וכולי.

תחילה, יצא האלבום ישירות לספוטיפיי ולאייטונס. כשיצא, נכנס האלבום היישר למקום הראשון באייטונס היפני.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אריאנה גרנדה
קטגוריה:אלבומי אוסף באנגלית
קטגוריה:אלבומי אלקטרופופ
קטגוריה:אלבומי חברת יוניברסל מיוזיק יפן
אגם שרברוק (קולומביה הבריטית)

**אגם שרברוק** (באנגלית: **Sherbrooke Lake**) הוא אגם הממוקם בהרי הרוקי הקנדיים בשטח הפארק הלאומי יוהו, בקולומביה הבריטית שבקנדה.
נחל שרברוק (Sherbrooke Creek) זורם אל האגם, ומנקז את מימיו. ממערב לאגם מצוי הר אוגדן (שגובו 2,695 מטרים); מצפון לאגם מצוי הר ניילס (שגובהו 2,972 מטרים); וממזרח לאגם מצויה פסגת פאג'ט.

אל האגם ניתן להגיע בשביל שמתחיל בדרך המהירה הטרנס-קנדית בסמוך לאגם ואפטה. מאגם שרברוק מתחיל שביל ההליכה המגיע לשדה הקרח ואפוטיק, ולבקתת סקוט דאנקן. השביל, באורך של 5.1 ק"מ, משמש בעיקר לטיולים רגליים, הליכה וצפרות ומשמש בצורה הטובה בחודשים יוני עד ספטמבר.

## הערות שוליים

שרברוק
שרברוק
טוקן שחור-צוואר

**טוקן שחור-צוואר** (שם מדעי: *Pteroglossus aracari*) הוא מין של עוף טרופי ממשפחת הטוקניים החי רק ביערות אמריקה הדרומית. הטוקן נפוץ בטבע במדינות: ברזיל, גינאה הצרפתית, סורינאם, גיאנה וונצואלה.
## מאפיינים
אורכו של טוקן זה 35–45 ס"מ ומשקלו 177–309 גרם. הוא בעל נוצות שחורות וחזה צהוב עם פס אדום לאורכו. העיניים אפורות והמקור צהוב-לבן עם כתם שחור עליו. המקור התחתון שחור והרגליים אפורות.

טוקן זה מעופף ביערות וניזון מפירות גדולים בעזרת מקורו. הוא יצוד גם לטאות או צפרדעים ואף גוזלים.

## תת-מינים
* *Pteroglossus aracari atricollis*
* *Pteroglossus aracari aracari*
* *Pteroglossus aracari wiedii*
## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:טוקניים
קטגוריה:ברזיל: עופות
קטגוריה:בעלי חיים שתוארו ב-1758
נחש-שוטני

ממוזער|Ahaetulla perroteti
**נחש-שוטני**, המכונה גם **נחש-זמורה** (שם מדעי: *Ahaetulla*), הוא סוג של נחשים אסייתיים במשפחת הזעמניים. צורתם המוסוות בין העלים והענפים מזכירה צורת שוט ומכאן שמם. הם דומים לבני הסוג האמריקאי Oxybelis הדומים גם הם לעלים דקים ירוקים.

זהו סוג נחשים בעלי ארס חלש (או תת-ארסיים) הנמצא בתוך פיהם בשיניים האחוריות. כשהם נושכים את טרפם הם מרימים את לסתם העליונה כדי להזריק ארס לטרפם.

אורך נחשים אלה עד 1.8 מ' והם בעלי גוף ירוק עם צידיים ובטן אפורים עד צהובים וכן לבנים, לעיתים משובצים בשחור, והראש מגודל בעל עיניים גדולות צהובות, פס שחור מעל אישוניהם. הפה גדול וורוד בעל שיניים קטנות שהאחוריות מזריקות ארס חלש לטרפם. הארס אינו קטלני לבני אדם ומיועד לשיתוק הטרף.

נחש זה מתלפף על ענפי העצים ביערות דרום-מזרח אסיה, הודו, סרי לנקה, דרום סין וכן בכמה מאיי האוקיינוס השקט. הוא פעיל ביום ומחכה לטרף במארב על ענף מבלי לזוז. הנחש מחכה שיחלפו לידו לטאות, צפרדעים, יונקים קטנים או עופות ומתקיף במהירות. המין Ahaetulla fronticincta ניזון בעיקר מדגים שהוא תופס בשפת המים.

## מיון
סוג זה כולל, נכון למאי 2025, 21 מינים.
* תת-משפחה Ahaetuliinae
** סוג **נחש-שוטני** (*Ahaetulla*)
*** מין *Ahaetulla anomala*
*** מין *Ahaetulla borealis*
*** מין *Ahaetulla dispar*
*** מין *Ahaetulla farnsworthi*
*** מין *Ahaetulla fasciolata*
*** מין *Ahaetulla flavescens*
*** מין *Ahaetulla fronticincta*
*** מין *Ahaetulla fusca*
*** מין *Ahaetulla isabellina*
*** מין *Ahaetulla laudankia*
*** מין *Ahaetulla longirostris*
*** מין *Ahaetulla malabarica*
*** מין *Ahaetulla mycterizans*
*** מין נחש-שוטני ירוק (*Ahaetulla nasuta*)
*** מין *Ahaetulla oxyrhynca*
*** מין *Ahaetulla perroteti*
*** מין *Ahaetulla prasina*
*** מין *Ahaetulla pulverulenta*
*** מין *Ahaetulla rufusoculara*
*** מין *Ahaetulla sahyadrensis*
*** מין *Ahaetulla travancorica*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1807
קטגוריה:טקסונים שתוארו בידי יוהאן היינריך פרידריך לינק
קטגוריה:זעמניים
שחר בק

**שחר בק** (נולד ב-15 במרץ 1977) הוא ראש הרשות לפינוי מוקשים ונפלים במשרד הביטחון. בק הוא קצין בצה"ל במילואים בדרגת תת-אלוף, בשירותו הצבאי שימש בין היתר כסגן מבקר מערכת הביטחון, מפקד יהל"ם, קצין ההנדסה של פיקוד הדרום ומפקד גדוד 603.

## ביוגרפיה
### שירות צבאי
ממוזער|תת-אלוף שחר בק, 2022
בק התגייס לצה"ל בשנת 1996, ושובץ בחיל ההנדסה הקרבית. בשנת 2010 מונה למפקד גדוד 603, ושימש בתפקיד עד שנת 2012. לאחר מכן מונה למפקד גדוד דקל בבה"ד 1 בין השנים 2012–2013.
בשנת 2014 הועלה לדרגת אל"ם ומונה לקצין ההנדסה של פיקוד הדרום, ושירת בתפקיד עד שנת 2016. לאחר מכן היה חניך במכללה לביטחון לאומי במחזור מ"ד (2016–2017).

ב-27 בספטמבר 2017 מונה למפקד יהל"ם. הוא פיקד על היחידה בין היתר במבצע מגן צפוני בו היחידה איתרה וניטרלה 6 מנהרות טרור חוצות גדר שחפר חזבאללה בגבול ישראל–לבנון. ליהל"ם הוענק צל"ש מאת מפקד פיקוד הצפון, אלוף יואל סטריק, על המבצע המוצלח. ב-31 ביולי 2019 סיים את תפקידו. ב-24 באוקטובר 2019 מונה למפקד המכללה לפיקוד טקטי. ב-2 בנובמבר 2020 הוחלט על מינויו לסגן צבאי למבקר מערכת הביטחון ועל העלאתו לדרגת תא"ל.

ב-9 באוגוסט 2021 הועלה לדרגת תת-אלוף, וב-2 בספטמבר 2021 נכנס לתפקידו כסגן הצבאי למבקר מערכת הביטחון.

בפברואר 2024 מונה לראש הרשות לפינוי מוקשים ונפלים במשרד הביטחון.

ב-31 בדצמבר 2025 נכנס לתפקיד מפקד אוגדת יערה.

### חיים אישיים

בק נשוי ואב לארבעה, מתגורר בהרצליה.

בק, בעל תואר ראשון בפסיכולוגיה ובסוציולוגיה מאוניברסיטת בר-אילן, ובעל תואר שני בלימודי ביטחון לאומי מאוניברסיטת חיפה. בשנת 2022 החל לימודים לתואר שני נוסף עם התמחות בביקורת במסגרת מנהל ומדיניות ציבורית מאוניברסיטת חיפה.

## קישורים חיצוניים

* 
* 

## הערות שוליים

קטגוריה:מפקדי גדוד 603
קטגוריה:מפקדי גדוד דקל
קטגוריה:קציני הנדסה של פיקוד הדרום
קטגוריה:מפקדי יהל"ם
קטגוריה:מפקדי המכללה לפיקוד טקטי
קטגוריה:בוגרי המכללה לביטחון לאומי
קטגוריה:תתי-אלופים בצה"ל
קטגוריה:בוגרי אוניברסיטת בר-אילן
קטגוריה:אוגדת יערה
קטגוריה:שדה אליעזר: אישים
קטגוריה:ישראלים שנולדו ב-1977
נחש-שוטני ירוק

ממוזער|ראש הנחש השוטני
**נחש-שוטני ירוק** או **נחש-זמורה ירוק** (שם מדעי: *Ahaetulla nasuta*; ע"פ האקדמיה **נָחָשׁ שׁוֹטָנִי**) הוא מין נחש אסייתי בסוג נחש-שוטני שבמשפחת הזעמניים. במראהו הוא דומה למין נחש גפן ירוק אף שאין קשר אמיתי ביניהם.
## מאפיינים
אורכו של הנחש עד 190 ס"מ. הוא בעל גוף ירוק בולט עם צדיים משובצים בשחור ובהם גוון צהוב. הראש מוארך ומגודל והעיניים גדולות וצהובות והלסתות פעורות לרווחה ומכילות שיניים קטנות שהאחוריות מביניהם מעט ארסיות. הנחש דק ומתלפף סביב ענף קטן. נחש זה מזכיר זמורה של גפן, שוט או עלה מסתלסל מוארך ומכאן שמו.

הנחש מצוי ביערות הטרופיים של דרום-מזרח אסיה מהודו וסרי לנקה עד לקמבודיה ווייטנאם. הוא מחכה במארב על הענפים לטרף כמו לטאות שונות וצפרדעים ומכיש אותם במהירות.

נחשים אלה משריצים צאצאים חיים. הם קלים לגידול בשביה ואינם מסוכנים לאדם.
## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי ברנר-ז'רמין דה לספד
קטגוריה:זעמניים
קטגוריה:הודו: זוחלים
קטגוריה:סרי לנקה: זוחלים
קטגוריה:זוחלים ביערות הגשם של דרום-מזרח אסיה
קטגוריה:זוחלים ביערות הגשם של תת-היבשת ההודית
רעד (טיל)

**רעד** (בפרסית: **رعد**; בעברית: רעם) הוא טיל קרקע קרקע שמפותח באיראן.

הטיל הוא רקטה בעלת דיוק סטטיסטי שבתהליך הסבה הופכת לטיל מדויק. ההסבה כוללת הוספת ערכה לרקטה ובה מערכות ניווט והנחיה מתקדמות, כולל GPS, המספקות לה את יכולת הדיוק.

לטענת גורמי ביטחון ישראלים הטיל, שפותח בחשאיות במסגרת "פרויקט הטילים האיראני", מיועד לארגון הטרור חזבאללה, שברשותו רבבות של רקטות.

לטיל גרסה בשם **רעד-307** עבור רקטות ממשפחת הזלזאל.

## קישורים חיצוניים
*סרטון ניסוי שיגור טיל רעד-307, פברואר 2015

## הערות שוליים

קטגוריה:טילי קרקע-קרקע
קטגוריה:טילים בליסטיים איראניים
ויליאם גמינרה

**ויליאם גמינרה** (באנגלית: **William Gaminara**; נולד ב-1956) הוא שחקן ותסריטאי אנגלי. הוא מוכר בעיקר מהופעתו בתפקיד הפתולוג פרופ' ליאו דלטון בסדרת הטלוויזיה "עדות אילמת" בשנים 2000 עד 2013.

## ביוגרפיה
גמינרה נולד בלוסקה שבזמביה. בילדותו לקה בפוליו. הוא למד בלינקולן קולג' שבאוניברסיטת אוקספורד.

### קריירה
גמינרה מגלם את ד"ר ריצ'רד לוק באופרת הסבון הרדיופונית הוותיקה "הארצ'רס". הוא מקריא ספרי שמע שונים בהם סדרת הרומנים "שארפ" מאת ברנרד קורנוול. עוד בטלוויזיה הופיע בתפקיד ויל ניומן בסדרה "Attachments", ובדמות ד"ר אנדרו באוור בסדרה "חדר מיון". הוא כתב תסריט לעיבוד של ה-BBC לרומן "Ella and the Mothers" מאת רייצ'ל מוריס. התפקיד הבולט ביותר של גמינרה הוא בדמות פרופ' ליאו דולטון בסדרת הפשע של ה-BBC "עדות אילמת", בה שיחק משנת 2002 ועד למותה של הדמות ב-2013. הוא הופיע שוב באותו תפקיד בפרק האחרון של העונה ה-20 בשנת 2017.

ב-2015 שיחק גמינרה בתפקיד סמואל הרוגייט בעונה השלישית של סדרת הטלוויזיה "האב בראון" בפרק "The Paradise of Thieves".

### חיים אישיים
גמינרה נשוי לשחקנית האנגלייה קייט לוק. לבני הזוג יש שני ילדים, ג'ו ופרד. הם חיים בלונדון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:נפגעי פוליו
קטגוריה:אנגלים שנולדו ב-1956
אודליה יקיר

**אודליה יקיר** (נולדה ב-5 ביולי 1978) היא מנטורית להעצמה אישית, שחקנית, עיתונאית, תסריטאית ויוצרת טלוויזיה ישראלית.

## ביוגרפיה
נולדה בזכרון יעקב וגדלה שם עד גיל 12. לאחר מכן, עברה עם משפחתה לחדרה. את שירותה הצבאי סיימה אודליה בדרגת סגן, כקצינת כושר קרבי וקליעה. עם שחרורה מצה"ל, ובמקביל להדרכת קבוצות תיירים יהודים מארצות הברית מטעם הסוכנות היהודית, החלה בלימודי תואר ראשון במנהל עסקים ותקשורת באוניברסיטה העברית.

בשנים 2003-2005 עבדה כדיילת אוויר בחברת אל-על.

בשנת 2006 החלה אודליה ללמוד בבית הספר לאומנויות הבמה "בית צבי", במקביל לעבודתה כעיתונאית כושר במגזין הבריאות "מנטה".

### קריירה עיתונאית
החלה את הקריירה העיתונאית שלה בשנת 2000 ככתבת הכושר והבריאות של מגזין "מנטה".

בשנים 2006–2007 כתבה טור בשם "יומנה של דיילת" באתר נענע10. בשנת 2008 כתבה טור בשם "יומנה של שחקנית" באתר Mako.

מאז 2014, היא כותבת את המדור "אודליה בדרכים" בבמוסף "שישבת" של "ישראל היום" ובנוסף, משמשת פובליציסטית במדור הדעות היומי של העיתון.

### על הבמה ובטלוויזיה
עוד במהלך לימודיה בבית הספר למשחק השתתפה במספר רב של פרסומות: בין היתר לסנו ושופרסל.

בשנת 2009 שיחקה בסרט "עג'מי" שהיה מועמד לאוסקר הזר בתפקיד שלי, כמו גם בסרט "דמעות של חול" שהיה מיועד למגזר הדתי-חרדי.

בשנת 2012 הגישה פינת סטנד-אפ בתוכנית של רשת "שישי עד הגג" ומיד לאחר מכן הצטרפה כחברת פאנל לתוכנית הבידור "צחוק מעבודה". בנוסף, כיכבה בתוכנית-הבת של "צחוק מעבודה" "הכיתה הטיפולית".

בשנת 2013 הגישה פינת אקטואליה קומית בתוכנית "מדברים על זה" בהנחיית שי גולדן.

משנת 2007 ועד שנת 2015 הופיעה במופעי סטנד-אפ ואף הייתה שייכת ל"צוות הבית" של מועדון הקאמל קומדי קלאב.

יקיר הופיעה גם באנגלית, בפני קהילות יהודיות ואמריקאיות, במועדוני סטנד-אפ בניו יורק ובאולמות תיאטרון בלוס אנג'לס, מיאמי וטורונטו. במקביל, הנחתה כנסים שונים בשילוב הומור.

החל משנת 2016 יקיר מלמדת שימוש אפקטיבי בהומור לצורך השגת מטרות בחיים, לצד הדרכת העברת מצגות ונאומים, תוך התגברות על פחד קהל.

מתגוררת בתל אביב.

## קישורים חיצוניים

* 
* חגית גינזבורג, אודליה יקיר: "חלק מוכרים חולצות, אני מוכרת סטנד-אפ", באתר "Insider - מגזין העצמאים בישראל", 12 במאי 2015

2017 09
קטגוריה:שחקניות קולנוע וטלוויזיה ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:דיילות אל על
קטגוריה:דיילי אל על
קטגוריה:סגל מנטה
קטגוריה:בוגרי תיכון אורט השומרון
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1978
קטגוריה:ישראלים שנולדו ב-1978
דובי מוסקבה

**דובי מוסקבה** או **הדובים המוסקבאים** (ברוסית: **Клуб по Американскому Футболу "московские медведи"**) הייתה קבוצת פוטבול רוסית מהעיר מוסקבה. זו אחת מקבוצות הפוטבול הוותיקות ברוסיה והיא השתתפה בליגת הפוטבול הרוסית מאז הקמתה.

הקבוצה זכתה באליפות המדינה 3 פעמים, לפני שפורקה בשנת 2005.
## תארים
*אליפות ברית המועצות (1): 1991
*אליפות רוסיה (2): 1992, 1993
 

פוטבול
Du Hirte Israel, höre, רי"ב 104

**Du Hirte Israel, höre** (בעברית: רֹעֵה יִשְׂרָאֵל הַאֲזִינָה), רי"ב 104, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון השני שלאחר חג הפסחא, שחל ב-23 באפריל 1724.

## היסטוריה
קנטטה זו הייתה השלוש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 67.

ב-1869 הוציאה לאור חברת באך את הקנטטה לראשונה, בכרך 17 של פרסומיה.

## מילים ומוזיקה
סדר הקריאה לאותו יום כולל פסוקים מאיגרת פטרוס הראשונה המעמידים את ישו כדוגמה למאמין, ופסוקים מהבשורה על-פי יוחנן בהם ישו מתאר עצמו כרועה הטוב. הלברית נכתבה על ידי מחבר לא ידוע. היא נפתחת בפסוק מתהילים פ': "רֹעֵה יִשְׂרָאֵל הַאֲזִינָה! נֹהֵג כַּצֹּאן יוֹסֵף, יֹשֵׁב הַכְּרוּבִים" וממשיכה בתיאור התלות של המאמין ברועה. החלק האחרון הוא פרפרזה על תהלים כג.

הקנטטה נועדה לביצוע על ידי סולני טנור ובס בליווי מקהלה בת ארבעה קולות, ובתזמור של שני אבובי ד'אמורה, אבוב טנור, שני כינורות, ויולה ובאסו קונטינואו. לקנטטה שישה פרקים:
# מקהלה: *Du Hirte Israel, höre* (רועה ישראל, האזינה)
# רצ'יטטיב לטנור: *Der höchste Hirte sorget vor mich* (הרועה הנעלה דואג לי)
# אריה לטנור: *Verbirgt mein Hirte sich zu lange* (אם רועי מסתתר זמן רב מדי)
# רצ'יטטיב לבס: *Ja, dieses Wort ist meiner Seelen Speise* (כן, דברך הוא מזון לנשמתי)
# אריה לבס: *Beglückte Herde, Jesu Schafe* (עדר מאושר, שיות ישו)
# כורל: *Der Herr ist mein getreuer Hirt* (האדון הוא רועי הנאמן)

## הקלטות
היצירה הוקלטה במלואה 27 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1978), הלמוט רילינג (ב-1979), טון קופמן (ב-1997) וג'ון אליוט גרדינר (ב-2000).

## קישורים חיצוניים
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
קליגרפיה פרסית

**קליגרפיה פרסית** (פרסית: خوشنویسی فارسی) או **קליגרפיה איראנית** (פרסית: خوشنویسی ایرانی) היא קליגרפיה של השפה הפרסית. זו אחת האמנויות הנערצות ביותר לאורך ההיסטוריה של איראן.
שמאל|ממוזער|187x187 פיקסלים|איור הממחיש את כללי היחסיות של כתיב הנסתעליק.

## סקירה היסטורית
לאחר כניסת האסלאם לאיראן במאה ה-7, התאימו הפרסים את האלפבית הערבי לשפה הפרסית ופיתחו את האלפבית הפרסי המקובל עד היום. האלפבית הערבי מכיל 28 תווים. הפרסים הוסיפו לו ארבע אותיות נוספות, כדי להתאימו לצורכי השפה, כך שהאלפבית הפרסי כולל 32 אותיות.

בתחילת המאה ה-10, אבן מוקלה (ابنِ مقله) ואחיו אבו עבד אללה חסן הסדירו וקבעו 14 סגנונות קליגרפיה, מתוכם המוכרים והחשובים הם: מֻחַקַק, ריחאן, ת'ולות', נַסְח', תַוְקיע ורִקאע. אבן מוקלה גם קבע את כללי היסוד לאמנות הקליגרפיה בעולם האסלאם: חשיבות הצורה של כל אות וחשיבות יחסי האותיות במרחב. הכללים הבסיסיים האלה שופרו ושוכללו עם הזמן בידי אמנים שונים.
במאה ה-13 שולבו סגנונות הנסח', הרִקאע והתַוְקיע לסגנון חדש נוצר הסגנון הקליגרפי "תַעְליק".
במאה ה-14, מיר עלי תבְּריזי שילב שני סגנונות כתיב מרכזיים בזמנו, נסח' ותעליק, ויצר סגנון קליגרפי פרסי חדש, שנקרא "נַסְתַעְליק" (نستعلیق, שיבוש של נסח' + תעליק). מאז ואז ימינו סגנון הנסתעליק הוא המקובל והנפוץ ביותר מבין סגנונות הקליגרפיה והכתיבה עבור האלפבית הפרסי-ערבי.

במאה ה-17, מֻרְתַזא קולי ח'אן שאמְלו ומוחמד שפיע הַרַווי יצרו סגנון חדש שנקרא "נסתעליק קורסיבי" או "שִכַּסְתה נסתעליק" (شکسته نستعلیق). כמאה שנה מאוחר יותר, עבד אל-מג'יד תלאקאני, שהיה אמן בולט בתקופתו, העלה את הסגנון הזה לשיאו. הסגנון הקליגרפי הזה מבוסס על אותם כללים כמו הנסתעליק. עם זאת, בסגנון שִכּסְתה נסתעליק יש כמה הבדלים משמעותיים: הוא מאפשר תנועות גמישות יותר והוא מעט יותר מרווח ומעוגל. 


Nizami's Divan - Nasta'liq calligraphy style.jpg|עיטור קליגרפי לדיואן של נזאמי, מאות 16–17
Ta'liq script 1.jpg|סגנון תעליק
Shikastah script.jpg|סורת אל-פאתחה (1) וסורת א-נאס (114) כתובות בסגנון שִכּסְתה נסתעליק
Ya Mannan , Ya Hannan stone.JPG|קליגרפיה מסותתת באבן, מתחם הקבר והמרכז הסופי של שייח' סאפי א-דין בארדביל


## קליגרפיה פרסית מודרנית
בשנת 1950, נוסד **הארגון האיראני לקליגרפיה** על ידי חוסיין מירח'אני, עלי אכבר כּווה, אבראהים בּוזארי, חסן מירח'אני ומהדי בַּיאני. הארגון מקדם את לימודי הקליגרפיה ומעודד אמנים צעירים. כיום עומד בראש הארגון ע'ולאם חוסיין אמיר-ח'אני.

## ראו גם
* קליגרפיה
* קליגרפיה ערבית
* קליגרפיה אסלאמית 

## לקריאה נוספת
* רחל חסון, **אמנות הכתב הערבי**, ירושלים: יד ל״א מאיר, מוזיאון לאמנות האסלאם 1995.
* A. Schim­mel, **Islamic Calligraphy**, Leiden, 1970 (bibliography pp. ix-xi), repr. New York and London, 1984.
* A. Schim­mel, “Poetry and Calligraphy, Thoughts about Their Interrelation in Persian Culture,” in R. Ettinghausen and E. Yarshater, eds., **Highlights of Persian Art**, Boulder, Colorado, 1979, pp. 177-212.

## קישורים חיצוניים

* Ḡolām-Ḥosayn Yūsofī, "CALLIGRAPHY," **Encyclopedia Iranica**, s.v.
* היסטוריה קצרה של הקליגרפיה הפרסית 
* אתר הארגון האיראני לקליגרפיה

## הערות שוליים

קטגוריה:איראן: תרבות
קטגוריה:אמנות מוסלמית
קטגוריה:קליגרפיה
גוליית 1100

**גוליית 1100** (בגרמנית: **Goliath 1100**) היא מכונית משפחתית, 2 דלתות. דגם ה"גוליית 100" יוצר על ידי יצרנית המכוניות "Goliath-Werk G.m.b.H" הגרמנית בין השנים 1957–1961.

דגם ה"גוליית 1100" הוצג לראשונה בתערוכת הרכב הבינלאומית של ז'נבה במרץ 1957.

## תצורות
* 2 דלתות - סלון
* 2 דלתות - קופה
* 3 דלתות - סטיישן
### רמות גימור
* גוליית 1100 (בסיסי)
* גוליית 1100 דה-לוקס

## תמונות

קובץ:Goliath 1100 Heck (ret) 2007-09-08.jpg | גוליית 1100 
קובץ:Goliath 1100 (2007-09-08).jpg | גוליית 1100 
קובץ:Flickr - Hugo90 - 1959 Goliath.jpg| גוליית 1100 סטיישן, 2 דלתות, שנת 1959
קובץ:Flickr - Hugo90 - Goliath 1100.jpg | גוליית 1100 סטיישן
קובץ:Flickr - Hugo90 - Goliath 1100 (1).jpg | גוליית 1100 
קובץ:Flickr - Hugo90 - Goliath.jpg | גוליית 1100 
קובץ:2010 NEC Clsassic Car Show DSC 1827 - Flickr - tonylanciabeta.jpg | גוליית 1100  קופה


## ראו גם
* גוליית GP700
* גוליית גולי
* גוליית פיוניר
* גוליית אקספרס
* גוליית אטלס
* גוליית Jagdwagen סוג 34

## קישורים חיצוניים

* גוליית 1100 סטיישן (1:16), יו-טיוב

## הערות שוליים

קטגוריה:דגמי מכוניות שהושקו ב-1957
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
1100
קטגוריה:כלי רכב גרמניים
דאיו אופאמקאנו

**דאיו אופאמקאנו** (בצרפתית: **Dayot Upamecano**; נולד ב-27 באוקטובר 1998 באוורה שבצרפת) הוא כדורגלן צרפתי המשחק בעמדת הבלם בקבוצת באיירן מינכן מהבונדסליגה ובנבחרת צרפת.

## קריירת מועדונים
אופאמקאנו גדל במחלקת הנוער של ואלנסיין. לאחר שזכה לעניין ממספר מועדוני פאר באירופה, דוגמת מנצ'סטר יונייטד, הצטרף אופאמקאנו בחודש יולי 2015 לרד בול זלצבורג תמורת 2.2 מיליון אירו. ב-31 ביולי ערך אופאמקאנו את הופעת הבכורה שלו בליפרינג, קבוצת המילואים של רד בול זלצבורג, בניצחון 1–2 על סנקט פלטן במסגרת המחזור השני בליגה האוסטרית הראשונה. בסך הכל ערך אופאמקאנו 16 הופעות ליגה בליפרינג.

לקראת תום עונת  חזר אופאמקאנו לרד בול זלצבורג, וב-19 במרץ 2016 ערך את הופעת הבכורה שלו במועדון, בניצחון 1–2 על מאטרסבורג במסגרת המחזור ה-28 בבונדסליגה האוסטרית. עד לתום העונה ערך אופאמקאנו הופעת ליגה נוספת. את עונת  פתח אופאמקאנו כשחקן הרכב קבוע בקבוצה, וערך 15 הופעות ליגה עד לאמצע העונה. בנוסף, ערך אופאמקאנו ארבע הופעות במסגרת שלב הבתים של הליגה האירופית לעונת 2016/2017.

ב-13 בינואר 2017 חתם אופאמקאנו על חוזה לארבע שנים וחצי בר.ב. לייפציג מהבונדסליגה, ששילמה עבורו 10 מיליון אירו. ב-4 בפברואר ערך אופאמקאנו את הופעת הבכורה שלו במועדון, כשהחליף את ראני ח'דירה בדקה ה-66 בהפסד 0–1 לבורוסיה דורטמונד במסגרת המחזור ה-19 בליגה. בסך הכל ערך אופאמקאנו 12 הופעות ליגה במדי הקבוצה עד לתום עונת , בה סיימה הקבוצה במקום השני בליגה. ב-13 בספטמבר 2017 ערך אופאמקאנו את הופעת הבכורה שלו בליגת האלופות, כששיחק 90 דקות בתיקו 1-1 נגד מונקו במסגרת שלב הבתים של המפעל לעונת 2017/2018.

ב-14 בפברואר 2021 חתם בבאיירן מינכן עד 2026. ב-17 בדצמבר 2021 כבש שער בכורה בניצחון 0–4 על וולפסבורג.

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

## תארים
;רד בול זלצבורג
* אליפות אוסטריה: 2015/2016

;באיירן מינכן
*הסופר קאפ הגרמני: 2021, 2022, 2025
*אליפות גרמניה: 2021/2022, 2022/2023, 2024/2025 

#### [[נבחרת צרפת בכדורגל|נבחרת צרפת]]
* ליגת האומות: 2020/2021
;נבחרת צרפת עד גיל 17
* אליפות אירופה עד גיל 17 (1): 2015

## קישורים חיצוניים

## הערות שוליים

קטגוריה:בלמי כדורגל צרפתים
קטגוריה:כדורגלנים צרפתים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:כדורגלני באיירן מינכן
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:צרפתים שנולדו ב-1998
לא לחינם הלך זרזיר אצל עורב

ממוזער|זרזיר מצוי
ממוזער|עורב
**"לא לחינם הלך [[זרזיר (ציפור)|זרזיר]] אצל [[עורב]], אלא מפני שהוא מינו"** הוא פתגם שמקורו בתלמוד, ופשוטו: יצורים (בעלי חיים ואנשים כאחד) שיש ביניהם קרבה ביולוגית או התנהגותית, נוטים לדבוק זה בזה. הביטוי משמש בהשאלה גם לציון נטייתו של פלוני להתחבר עם אנשים מסוגו. המשפט ידוע גם בצורתו הקצרה: "הלך הזרזיר אצל העורב". ביטוי דומה המשמש אף הוא בהשאלה לתיאור רעיון זה הוא: "מצא מין את מינו". בדרך כלל הביטויים האלה משמשים לתיאור קשרים לא רצויים.

## המקור
המשפט מצוטט בתלמוד בשם רבי אליעזר מברייתא: . לדעת רבי אליעזר, הזרזיר הוא מין של עורב, שהוא עוף טמא, ולפיכך נכלל במה שנאמר בתורה בפרשת העופות הטמאים . המילה "למינו" נועדה לכלול את כל סוגי העורב המצויים, ומאחר שהזרזיר מצוי הוא אצל העורב ומתחבר עמו הרי זו הוכחה לכך שהם בני אותו מין.

במסכת בבא קמא הגמרא מרחיבה בעיקרון זה בפן ההתנהגותי ועושה שימוש אגדי בדברי רבי אליעזר, כחלק מרצף מקורות למשפט ארמי עממי בעל משמעות דומה: "מטייל ואזיל דיקלא בישא גבי קינא דשרכי" (תרגום חופשי: דקל רע גדל בין אילנות סרק). הגמרא מראה שהרעיון קיים כבר בכתבי הקודש, מציגה את האמור בספר בראשית על נישואי עשו למחלת בת ישמעאל: "וַיֵּלֶךְ עֵשָׂו אֶל יִשְׁמָעֵאל..." ואת האמור בספר שופטים: "וַיִּתְלַקְּטוּ אֶל-יִפְתָּח אֲנָשִׁים רֵיקִים, וַיֵּצְאוּ עִמּוֹ". עליהם מוסיפה הגמרא הרחבה מספר בן סירא (פרק י"ג): "כל עוף למינו ישכון ובני אדם לדומה לו", ומסבירה את הרעיון הכללי בדברי המשנה "כל המחובר לטמא - טמא, כל המחובר לטהור - טהור", ובדברי רבי אליעזר שבברייתא. משמע, עשו התחבר לישמעאל ויפתח התחבר לבני בליעל, משום שהיו דומים זה לזה, כפי שהזרזיר הוא בן מינו של העורב.

במדרש בראשית רבה מועלית סברה שהליכת הזרזיר אל העורב היא למטרת הזדווגות, עקב הדמיון הרב ביניהם.

הזרזיר שמתואר בתלמוד מזוהה על ידי המדענים כזרזיר מצוי, והוא דומה בצבעיו, במבנה גופו ובהתנהגותו לעורב.

## שימושים בפתגם בעברית המודרנית
ככלל, משמש הפתגם כמשל לקשרים בין אנשים, שיש להם מכנה משותף כלשהו, ובדרך כלל שלילי - בעיני הכותב.

* בעיתון "המשקיף" נכתב בשנת 1945: "'לא לחינם הלך הזרזיר אצל העורב', והכח המשותף הזה: השומר הצעיר והליגה הסוציאליסטית, סיעה ב' והקומוניסטים, עלול להרבות את המכשולים העומדים במאבקנו לתחייה במדינת ישראל".
* בשנת 1949 פורסמה בעיתון "חרות" הודעה שכותרתה: "הלך הזרזיר אצל העורב", ובה מסופר שחאג' אמין אל-חוסייני, המופתי הירושלמי לשעבר, הגיע לג'דה כאורחו האישי של המלך אבן סעוד.
* בשנת 1977 הביא א. ארליך בעיתון "דבר" את הפתגם כדוגמה ל"ביטויים פלסטיים אסוציאטיבים" של המקורות, כשהוא דן בקשרים שבין גנדי ואולמרט.
* מאמר בעיתון "מעריב" משנת 1980 נעזר בפתגם כדי לתאר את פגישת תופיק טובי וחבריו עם יאסר עראפאת, והביא את המדרש של חז"ל.

## קישורים חיצוניים
* "כל העורבים ערבים זה לזה?", האייל הקורא
* אבשלום קור, באופן מילולי: הזרזיר והעורב, אסד ויורשו, גלי צה"ל, 6 בפברואר 2025

## הערות שוליים

קטגוריה:אמרות חז"ל
קטגוריה:ניבים וביטויים חז"ליים
קטגוריה:עורבים בתרבות
קטגוריה:זרזיר בתרבות
יחסי יוון–ליכטנשטיין

[250px|ממוזער|שרת החוץ של ליכטנשטיין [אאורליה פריק  נפגשת עם מקבילה היווני יורגוס קטרונגלוס  בשולי ועידת שרי החוץ של מועצת אירופה בהלסינקי, מאי 2019]]
**יחסי יוון–ליכטנשטיין** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[ליכטנשטיין|נסיכות ליכטנשטיין]]**.

## סקירה כללית
על פי משרד החוץ היווני היחסים הדיפלומטיים הרשמיים שבין יוון לבין ליכטנשטיין "יכולים להיחשב לטובים למדי", וזאת למרות ששיתוף הפעולה בין שתי המדינות הוא מזערי, שכן, לא הייתה ביקורת מכל סוג שהיא במשך שנים רבות. גם ביקורים הדדיים לא נפוצים בין שתי המדינות נחשבים לדבר לא נפוץ.

תחום שיתוף הפעולה המשמעותי ביותר בין שתי המדינות הוא חילופי התמיכה במועמדויות של השנייה בפורומים בינלאומיים בהם שתי המדינות משתתפות.

50 משפחות יווניות מתגוררות ועובדות בליכטנשטיין. אזרחי שתי המדינות לא חייבים באשרת כניסה למדינה השנייה.

## ייצוג
* יוון לא מיוצגת בליכטנשטיין אלא באמצעות השגרירות שהיא מחזיקה בברן, בירת שווייץ.
* ליכטנשטיין לא מיוצגת ביוון אלא באמצעות מסדרון בשגרירות השווייצרית הממוקמת באתונה, בירת יוון.

## ראו גם
* יחסי יוון-סן מרינו
* יחסי יוון-מונקו
* יחסי יוון-לוקסמבורג

## קישורים חיצוניים

* Greece's Bilateral Relations With Liechtenstein

## הערות שוליים

קטגוריה:ערכים ללא קטגוריות פיזיות - יחסי חוץ